A Róder Imre Városi Könyvtár **küldetésnyilatkozata**

A Róder Imre Városi Könyvtár nyilvános könyvtár, arra törekszik, hogy gyűjteményével, szolgáltatásaival, információs rendszerével, szakmailag jól felkészült munkatársaival, használói számára biztosítsa a magyar és az egyetemes kultúrkincshez való szabad hozzáférést.

Feladatunknak tekintjük:

* Biztosítani a szabad, korlátozás nélküli hozzáférést a dokumentumokhoz és az információhoz.
* Szolgáltatásainkkal, sokszínű programjainkkal, helytörténeti gyűjteményünk folyamatos feltárásával, bemutatásával, hozzájárulunk a város sajátos arculatához.
* Támogatjuk az életen át tartó tanulást, a gazdaság, a kultúra, a tudomány és a művészetek kérdéseiben való eligazodáshoz szükséges információk és tudásanyag közvetítését.
* Munkánk során folyamatosan figyelembe vesszük a könyvtárhasználók javaslatait, vizsgáljuk a használói szokásokat, igényeket, s ennek megfelelően módosítjuk, bővítjük a könyvtár szolgáltatásait.
* Közösségi térként nem csak az olvasásra, tanulásra való igényt tudjuk kiszolgálni. Különböző rendezvényeink, könyvtárunkban helyet kapó klubjaink hozzájárulnak az aktív közösségi élethez.

**Róder Imre Városi Könyvtár jövőképe**

A Róder Imre Városi Könyvtár általános gyűjtőkörű, nyilvános könyvtár A városi Könyvtár stratégiai tervének meghatározásakor figyelembe vettük az 1997. évi CXL. törvény, 2013-ban módosított szövegében és a nyilvános könyvtárak jegyzékének vezetéséről szóló 120/2014. (IV.8.) Kormányrendeletében megjelenő minőségirányítással kapcsolatos rendelkezéseket. A stratégiai terv határozza meg a könyvtár minőségpolitikáját, a hosszú távú célkitűzéseit és az ezek megvalósításához szükséges anyagi és humán erőforrásokat.

ARóder Imre Városi Könyvtár **jövőképe**

„... az embereknek nemcsak azt kell adni, amit

kívánnak, hanem azt is, amit kívánniuk kellene”

Goethe

Könyvtárunk a város lakosságának információs igényeit kiszolgáló és a szabadidő kulturált eltöltésének teret adó nélkülözhetetlen alapintézménye.

A jövőben könyvtárunk, integrálódik egy globális könyvtárba, ahol egységes keresési portálon érhetők el helyi értékeink. A felhasználók a nap 24 órájában hozzáférhetnek otthonukból, bárhol is éljenek. Biztosítjuk az egész életen át tartó tanulás lehetőségét, hozzájárulunk a helyi közösség információval való ellátásához, életminősége javításához, a foglalkoztatottság és az egyének versenyképességének növeléséhez.

A komplex igényekhez igazodó könyvtári környezetünk, a hagyományos és virtuális állományra épülő közszolgáltatások, valamint a könyvtárosok szakmai profizmusa együttesen járulnak hozzá a közművelődés gondolatának XXI. századi tovább éléséhez, immár egy paradigmaváltás utáni szakmai, társadalmi feladat- és szükségletrendszerben.

A könyvtár működése szempontjából továbbra is a költségvetési források a legbiztonságosabbak, de jelentős anyagi erőforrást tudunk megszerezni különböző forrásokból (pályázat, vállalkozás).

A lakosság 70 %-a felhasználóink körébe fog tartozik, mivel autentikus szolgáltatásainkkal nélkülözhetetlenné tettük könyvtárunkat.